b'\n_START_ARTICLE_\nUTC+08:45\n_START_PARAGRAPH_\nUTC+08:45 je poluraden \xc4\x8dasovni pas z zamikom +8 ur in 45 minut glede na univerzalni koordinirani \xc4\x8das (UTC), eden od le treh \xc4\x8dasovnih pasov z zamikom 45 minut na svetu; preostala dva sta UTC+05:45 in UTC+12:45/+13:45)._NEWLINE_\xc4\x8casovni pas ni uradno priznan na dr\xc5\xbeavni ravni nobene dr\xc5\xbeave, uporablja pa ga nekaj vasi na meji med Ju\xc5\xbeno in Zahodno Avstralijo, najpomembnej\xc5\xa1a med katerimi je Eucla. Skupno \xc5\xbeivi v njem okrog 200 ljudi. Kljub neuradnem statusu je prehod ozna\xc4\x8den z uradnim obcestnim znakom na meji tega obmo\xc4\x8dja, vendar ga ve\xc4\x8dina zemljevidov ne omenja. \xc4\x8casovni pas je pod identifikatorjem Australia/Eucla.p vklju\xc4\x8den tudi v zbirko Time Zone Database, ki je del osnovne internetne infrastrukture.'